
Linnavara võõrandamine

(kinnistu Puškini 25a, Narva)

 

 

1. Asjaolud ja menetluse käik

 

AS NAKRO pöördus 27.07.2006 Narva Linnavalitsuse poole taotlusega müüa talle linnale kuuluv hoone aadressil Puškini 25a, Narvas, mida AS NAKRO kasutab pikaajalise tasuta kasutuslepingu nr 1/396-d alusel.

Leping sõlmiti 01.10.2003 ning kehtib kuni 01.10.2018 järgmistel tingimustel:

 

1. Investeeringud hoonesse -  3 500 000 krooni viie aasta jooksul lepingu sõlmimisest (s.o kuni 2009.a.);

2. Muule varale suunatud investeeringud -  1 500 000 krooni viie aasta jooksul lepingu sõlmimisest (s.o kuni 2009.a.);

3.  Hoone ja ümbritseva territooriumi hooldus.

4.  Kommunaalteenuste eest tasumine vastavalt tegelikule tarbimisele.

5. Paemurru Spordikooli laskeosakonna õppe-treeningtöö korraldamisega seotud kommunaalkulude katmine Paemurru Spordikooli ja linnavara kasutaja vahel sõlmitud lepingu alusel.

6. Kehtivate rendilepingute säilitamine rentnikega, kel vara kasutusse andmise hetkel puudub rendi ja kommunaalteenustasu võlgnevus.

 

 2005. aastal kohustus AS Nakro investeerima hoone säilitamiseks 700 000 krooni ja muu varasse säilitamiseks 300 000 krooni. AS Nakro esitas dokumendid investeeringute täitmise kohta ajavahemikus 2003–2005 kogusummas 653 398,22 krooni. Linnavara- ja Majandusamet kinnitas investeeringud üldsummas 651 978,22 krooni, sh kulutused hoone säilitamiseks – summas 574 222,68 krooni, muu vara säilitamiseks – summas 77 755,54 krooni. 18.08.2006 esitas AS Nakro kirja, kus põhjendas 2005. a investeeringute mittetäitmist 348 021,78 krooni ulatuses sellega, et vastavalt tasuta kasutuslepingu punktile 6.1. on tal õigus objektiivsete põhjuste korral kulusid aastate lõikes muuta, seejuures ei tohi kulude üldsumma olla madalam lepingus sätestatust. Sellest lähtuvalt planeeris AS Nakro Puškini 25a hoone I korruse remonditööd 2006. aastaks, kuid ei saanud neid teha kohtuvaidluse tõttu I korruse rentnikuga OÜ-ga Micro-Fix.   

 

AS-ile NAKRO kasutusse antud kinnistu (katastritunnus 51101:004:0093, maa sihtotstarve – 100% ühiskondlike hoonete maa, pindala 6 195 m2, bilansiline maksumus 43 400 krooni), mille reaalosaks on kolmekorruseline hoone, üldpinnaga 6 870m2, bilansilise maksumusega 4 300 000 krooni, on Linnavara- ja Majandusmeti bilansis.

2003. a septembris andis Oberhaus Hindamisteenuste OÜ nimetatud varale eksperthinnangu vallasvarana (kinnistuna  registreeriti 16.04.2004. a) ning pakkus alghinnaks 4 500 000,00 krooni.

 

Antud küsimust arutati Narva Linnavalitsuse Linnavarakomisjoni 09.08.2006 istungil, kus võeti vastu otsust (protokoll nr 9):

1. 1.      Võõrandada Narva Linnavalitsuse Linnavara- ja Majandusameti (registrikood 75029837) bilansis olev linnavara – kinnistu aadressil Puškini 25a Narvas, katastritunnus 51101:004:0093, maa sihtotstarve – ühiskondlike hoonete maa 100%, pindala 6 195 m2, mille reaalosaks on 3 korruseline hoone, milles kasulikku pinda 6 870,6 m2, mis on koormatud ASga Nakro 01.10.2003 sõlmitud pikaajalise tasuta kasutuslepinguga nr 1/396-d kehtivusajaga 01.10.2018.a, avaliku enampakkumise korras alghinnaga 5 000 000 (viis miljonit) krooni.

2. Kehtestada järgmised võõrandamise lisatingimused:

2.1. investeeringud varasse suuruses 30 000 000 (kolmkümmend miljonit) krooni hiljemalt 5 (viie) aasta jooksul alates müügilepingu sõlmimisest vastavalt ostja poolt pakutud graafikule. Investeeringute tegemine kooskõlastada vara kasutajaga – AS-ga Nakro.

2.2. investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt.
2.3. Trahvi tasumine ei vabasta ostjat endale võetud kohustuste täitmisest.
2.4. Ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

2.5. Ostjale lähevad üle hoonete äriruumide tasuta kasutamise lepingud, sh AS-ga Nakro 01.10.2003.a sõlmitud tasuta kasutusleping nr 1/396-d, kehtivusajaga 01.10.2018. a ning AS Nakro ja Paemurru Spordikooli vahel 15.08.2003. a sõlmitud 3. korruse ruumide, üldpinnaga 1395,6 m2, tasuta kasutusleping nr 156 laskeosakonna tegevuse tagamiseks tähtajaga vähemalt 3 (kolm) aastat.  

2.6. 01.10.2003 tasuta kasutuslepingu nr 1/396-d ennetähtaegse lõpetamise korral  hüvitatakse AS-ile Nakro tema poolt endise kasutusse andja (s.o Narva Linnavalitsuse Linnavara- ja Majandusameti) loal vara parendamiseks tehtud kulutused, võttes aluseks lepingu lõpetamise hetkeks tehtud investeeringute tegeliku maksumuse eksperthinnangu, mis teostatakse hoone omaniku kulul sõltumatu eksperdi poolt.

3. Kehtestada enampakkumise osavõtutasu 10 000 (kümme tuhat) krooni ja tagatisraha       450 000 (nelisada viiskümmend tuhat) krooni, s.o 10% võõrandatava vara eksperthinnangust.

 

2. Õiguslikud järeldused

 

Vastavalt Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punktile 13 toimub linnavara tasu eest võõrandamine avalikul (suulisel või kirjalikul) enampakkumisel  või  eelläbirääkimistega pakkumisel. Sama korra punkti 14 kohaselt võib linnavara tasu eest võõrandada linnavolikogu otsustuskorras.

 

Eelnimetatud korra punkti 9.1 kohaselt võetakse linnavara võõrandamise otsus vastu  linnavara suhtes bilansilise maksumusega 250 000 krooni ja enam linnavolikogu poolt linnavalitsuse ettepanekul.

 

3. Otsus

 

3.1.  Võõrandada Narva Linnavalitsuse Linnavara- ja Majandusameti (registrikood 75029837) bilansis olev linnavara – kinnistu aadressil Puškini 25a Narvas, katastritunnus 51101:004:0093, maa sihtotstarve – ühiskondlike hoonete maa 100%, pindala 6 195 m2, mille reaalosaks on 3korruseline hoone, milles kasulikku pinda 6 870,6 m2, mis on koormatud ASga Nakro 01.10.2003 sõlmitud pikaajalise tasuta kasutuslepinguga nr 1/396-d kehtivusajaga 01.10.2018.a, avaliku enampakkumise korras alghinnaga 5 000 000 (viis miljonit) krooni. 

3.2. Kehtestada järgmised võõrandamise lisatingimused: 
3.2.1. investeeringud varasse suuruses 30 000 000 (kolmkümmend miljonit) krooni vähemalt 5 (viie) aasta jooksul alates ostu-müügi lepingu sõlmimist vastavalt ostja poolt pakutud graafikule. Investeeringute tegemine kooskõlastada vara kasutajaga – AS-ga Nakro.

3.2.2. investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt.

3.2.3. Trahvi tasumine ei vabasta ostjat endale võetud kohustuste täitmisest. 

3.2.4. Ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

3.2.5. Ostjale lähevad üle hoonete äriruumide tasuta kasutamise lepingud, sh AS-ga Nakro 01.10.2003.a sõlmitud tasuta kasutusleping nr 1/396-d, kehtivusajaga 01.10.2018. a ning AS Nakro ja Paemurru Spordikooli vahel 15.08.2003. a sõlmitud 3. korruse ruumide, üldpinnaga 1395,6 m2, tasuta kasutusleping nr 156 laskeosakonna tegevuse tagamiseks tähtajaga vähemalt 3 (kolm) aastat.  

3.2.6. 01.10.2003 tasuta kasutuslepingu nr 1/396-d ennetähtaegse lõpetamise korral  hüvitatakse AS-le Nakro tema poolt endise kasutusse andja (s.o Narva Linnavalitsuse Linnavara- ja Majandusameti) loal vara parendamiseks tehtud kulutused, võttes aluseks lepingu lõpetamise hetkeks tehtud investeeringute tegeliku maksumuse eksperthinnangu, mis teostatakse hoone omaniku kulul sõltumatu eksperdi poolt.

4. Kehtestada enampakkumise osavõtutasu 10 000 (kümme tuhat) krooni ja tagatisraha    450 000 (nelisada viiskümmend tuhat) krooni. 

 

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

 

5. Rakendussätted

 

Otsus jõustub seaduses sätestatud korras.

 

 

 

 

Mihhail Stalnuhhin

Esimees

_________2006. a  nr

 

 

 

 

Narva Linnavalitsus võtab vastu protokollilise otsuse:

 

 

1.  1.   Taotleda Narva Linnavolikogult otsuse vastuvõtmist linnavara – Narvas kinnistu Puškini 25a võõrandamiseks vastavalt lisatud Narva Linnavolikogu otsuse eelnõule. 

 

2.  2.   Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

 

 

 

 

 

 

Tarmo Tammiste 





Ants Liimets

Linnapea                                                                        
Linnasekretär

 

 

 

 

 

 

 

